ପେଶାୱର ୩୦।୮ଃ ପାକ୍ ଅଧିକୃତ କାଶ୍ମୀର (ପିଓକେ)କୁ ନିଜ କର୍ତୃତ୍ୱାଧୀନ କରିବା ପାଇଁ ପାକିସ୍ତାନର ୨୪ତମ ଉଦ୍ୟମ ମଧ୍ୟ ବିଫଳ ହୋଇଛି। ପିଓକେକୁ ଦେଶର ପୃଥକ ପ୍ରାନ୍ତ କରିବା ପାଇଁ ସରକାର ଆଣିଥିବା ସମ୍ବିଧାନ ସଂଶୋଧି ବିଧେୟକ ଦୃଢ ବିରୋଧର ସମ୍ମୁଖୀନ ହୋଇଥିବା ବେଳେ ସରକାର ପ୍ରତ୍ୟାହାର କରିନେବାକୁ ବାଧ୍ୟ ହୋଇଛନ୍ତି। ତେବେ ପିଓକେକୁ ନିଜ ଅଧିକାରକ୍ଷତ୍ର ଭୁକ୍ତ କରିବା ପାଇଁ ପାକିସ୍ତାନର ପଞ୍ଚଦଶତମ ସମ୍ବିଧାନ ସଂଶୋଧନ ବିଫଳ ହୋଇଛି।
ତେବେ ସରକାରଙ୍କ ସମ୍ବିଧାନ ସଂଶୋଧନକୁ ସ୍ଥାନୀୟ ଲୋକେ ପିଓକେର ପରିଚୟ ନଷ୍ଟ କରିବା ପାଇଁ ଏକ ହୀନ ଷଡ଼ଯନ୍ତ୍ର ବୋଲି କହିଛନ୍ତି। ତେବେ ସରରକାରଙ୍କ ଚାଲ କୁ ସଫଳ କରାଇ ଦିଆଯିବନି ବୋଲି ଆନ୍ଦୋଳନକାରୀ କହିଛନ୍ତି। ବିଧେୟକରେ ସ୍ଥାନୀୟ ପାଳିକା ଓ ପୌରାଞ୍ଚଳ ପାଇଁ ପୃଥକ ନିର୍ବାଚନ ଆୟୋଗ ସ୍ଥାପନାର ସୁପାରିଶ କରାଯାଇଥିଲା। ଉଲ୍ଲେଖ ଯୋଗ୍ୟ ଯେ ପିଓକେ ରେ ସରକାରଙ୍କ ବିରୋଧକାରୀଙ୍କୁ ଦେଶଦ୍ରୋହୀ ଓ ଏଜେଣ୍ଟ ବୋଲି କୁହାଯାଏ। ସେମାନଙ୍କୁ ଗିରଫ କରି ଜେଲରେ ଭର୍ତି କରାଯିବା ସହ ନିର୍ଯାତନା ଦିଆଯାଏ।
